ক'ৰ'না প্ৰতিৰোধৰ বাবে দেশত ২১ দিনীয়া ল'কডাউন ঘোষণা কৰাৰ পিছতে দেশৰ বিভিন্ন মহানগৰৰ নিৰ্মাণ খণ্ডত নিয়োজিত বহিঃৰাজ্যৰ অসংগঠিত হাজাৰ হাজাৰ শ্ৰমিকে নিজ গৃহাভিমুখে পদব্ৰজে যাত্ৰা কৰে।
ইয়াৰে হাজাৰ হাজাৰ অসংগঠিত খণ্ডৰ শ্ৰমিক আছিল বিহাৰৰ। নিজ গৃহত উপস্থিত হোৱাৰ পিছত এই শ্ৰমিকসকলে স্বাস্থ্য পৰীক্ষা নকৰোৱাৰ খবৰ আহি পৰিছে।
বিহাৰৰ সীতামাৰ্হী জিলাৰ ২০ বছৰীয়া এজন যুৱকক নিজ গাঁৱৰ মাহাৰাষ্ট্ৰত কৰ্মৰত কিছু শ্ৰমিকে স্বাস্থ্য পৰীক্ষা নকৰাৰ কথা কৰ্তৃপক্ষ অৱগত কৰাৰ বাবে শ্ৰমিকৰ পৰিয়ালৰ লোকে শাৰীৰিকভাৱে আক্ৰমণ কৰে।
ঘটনাৰ বিৱৰণীৰ মতে বাবলু কুমাৰ নামৰ যুৱকজনে কৰ্তৃপক্ষক খবৰ দিয়াৰ পিছত স্বাস্থ্য বিভাগৰ এটা দলে আহি শ্ৰমিকসকলৰ স্বাস্থ্যৰ পৰীক্ষা কৰে।
স্বাস্থ্য পৰীক্ষা কৰি দলটো যোৱাৰ পিছতে প্ৰব্ৰজিত শ্ৰমিক মুন্না মাহাতো আৰু সুধীৰ কুমাৰে পৰিয়ালৰ লোকসকলৰ সৈতে মিলি বাবলু কুমাৰক শাৰীৰিকভাৱে আক্ৰমণ কৰি হত্যাৰ চেষ্টা কৰে বুলি অভিযোগ কৰিছে আহত বাবলু কুমাৰে।
আহত বাবলু কুমাৰক স্থানীয় প্ৰাথমিক স্বাস্থ্য কেন্দ্ৰলৈ চিকিৎসাৰ বাবে ততালিকে প্ৰেৰণ কৰাৰ বাবেহে মৃত্যুৰ পৰা ৰক্ষা পৰে বুলি জানিব পৰা গৈছে।
ইতিমধ্যে বাবলু কুমাৰ নামৰ যুৱকজনক প্ৰহাৰ কৰাৰ অভিযোগত মুন্না মাহাতো আৰু সুধীৰ কুমাৰসহ অন্য পাঁচজন লোকক আৰক্ষীয়ে গ্ৰেপ্তাৰ কৰিছে।
ইফালে বিহাৰৰে জেহানবাদ নামৰ এখন গাঁৱত ২৪ জন প্ৰব্ৰজিত শ্ৰমিক ঘৰত উপস্থিত হোৱাৰ খবৰ পায় স্থানীয় প্ৰশাসনে স্বাস্থ্য পৰীক্ষা কৰিবলৈ শ্ৰমিকসকলক জনাবলৈ গৈ আক্ৰমণৰ বলি হয়। এই ঘটনাত অ'ক্ৰি আৰক্ষী চকীৰ দুজন কৰ্তব্যৰত আৰক্ষী আঘাতপ্ৰাপ্ত হৈছে বুলি জানিব পৰা গৈছে।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
